ส.อ.ท.เผยยอดส่งออกรถยนต์ มิ.ย.58 ลดลง 26.14% มาที่ 76,774 คัน
ส.อ.ท.เผยยอดส่งออกรถยนต์ มิ.ย.58 ลดลง 26.14% มาที่ 76,774 คัน
21 ก.ค. 2558

นายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์สภาอุตสาหกรรมแห่งประเทศไทย(ส.อ.ท.) เปิดเผยว่าภาวะการส่งออกรถยนต์ในเดือน มิ.ย.58 ว่า ส่งออกได้ 76,774 คัน ลดลง 26.14% จากเดือน มิ.ย.57 เนื่องจากยังผลิตรถกระบะรุนใหม่เพื่อส่งออกได้ไม่เต็มที่ โดยมีมูลค่าการส่งออก 35,150.22 ล้านบาท ลดลง 29.21% จากเดือน มิ.ย.57
ขณะที่การส่งออกรถยนต์ในช่วง 6 เดือนแรกของปีนี้(ม.ค.-มิ.ย.58) มียอดส่งออกรวม 576,073 คัน เท่ากับ 98.88% ของการผลิตเพื่อส่งออก โดยส่งออกเพิ่มขึ้นจากช่วงเวลาเดียวกันของปีก่อน 2.86% คิดเป็นมูลค่าการส่งออก 264,686.49 ล้านบาท เพิ่มขึ้น 0.03% จากช่วงเดียวกันของปีก่อน
               